TACC แนะซื้อเป้า 8.70 บ. ลุ้น Q4 ฟื้นเด่นรับไฮซีซั่น-เล็งปรับราคาเครื่องดื่มตามเซเว่น
TACC โบรกแนะซื้อเป้า 8.70 บาท ลุ้นไตรมาส 4/65 ฟื้นเด่นรับไฮซีซั่น-เล็งขึ้นราคาขายตามเซเว่น คาดดันกำไรปี 65-66 โตเด่น
TACC โบรกแนะซื้อเป้า 8.70 บาท ลุ้นไตรมาส 4/65 ฟื้นเด่นรับไฮซีซั่น-เล็งขึ้นราคาขายตามเซเว่น คาดดันกำไรปี 65-66 โตเด่น
6 ก.ย. 2565

บล.ฟินันเซีย ไซรัส ระบุในบทวิเคราะห์วันนี้ (6 ก.ย.65) ว่า บริษัท ที.เอ.ซี. คอนซูเมอร์ จำกัด (มหาชน) หรือ TACC ล่าสุด 7-11 แจ้งปรับราคาเครื่องดื่ม All Café ขึ้นจากราคาเดิม 5 บาททุกรายการ (ยกเว้นกลุ่มท็อปปิ้ง) มีผลตั้งแต่วันที่ 24 ก.ย.65 ซึ่งมองว่าเป็นไปตามต้นทุนที่ปรับขึ้น และมองเป็น Sentiment บวกต่อ TACC ที่เป็นซัพพลายเออร์หลักให้ 7-11 ที่มีโอกาสได้ปรับขึ้นราคาขายตาม
ด้านแนวโน้มกำไรคาดชะลอตัวบ้างเทียบไตรมาสก่อนตามปัจจัยฤดูกาล แต่จะกลับมาเร่งตัวในไตรมาส 4/2565 จาก High Season ทั้งเครื่องดื่มและธุรกิจ Character ยังคาดกำไรปี 65 โต 9% เทียบช่วงเดียวกันของปีก่อน และปี 66โต 15% เทียบช่วงเดียวกันของปีก่อน แนะนำ “ซื้อ” คงราคาเป้าหมาย 8.70 บาท